Umberto la 1ma di Italia

Umberto la 1ma (n. Umberto Ranieri Carlo Emanuele Giovanni Maria Ferdinando Eugenio di Savoia ye la 14ma di marto 1844 til la 29ma di julio 1900) esis rejulo di Italia de la 9ma di januaro 1878 til la 29ma di julio 1900, kande ilu asasinesis.

Naskinta en Torino, lor la chef-urbo dil Rejio Sardinia, il esis filiulo di Vittorio Emanuele la 2ma e la rejino Adelaide de Austria. Ilua patro ne fidis lua kapableso por guvernar, e ne docis ilu pri politiko o pri konstitucala guverno.

Pri extera politiko, Umberto la 1ma signatis la surnomizita Triopla Federuro kun Austria-Hungaria e Germana imperio, e multafoye vizitis Wien e Berlin. Ilu probis expansar la koloniala povo di Itala en la nomizita "korno di Afrika", ed okupis Eritrea e Somalia, malgre vinkita da Abisinia en la batalio di Adowa, en 1896. Ilu odiesis dal politikisti de sinistra, pro lua konservema agado e suporto a la masakro di Bava-Beccaris en 1898. Umberto la 1ma asasinesis du yari pos ta masakro.

Kategorio:Reji di Italia